28.desember 2021

**Tilleggsinformasjon om økning av felleskostnader fra 1. januar 2022.**

I løp av høsten er det sendt ut og kunngjort to forskjellige varsler som omhandlet felleskostnader i borettslaget.

1. 5% økning av felleskostnader som dekker vaktmester, forsikringer, kommunale avgifter, vedlikehold, TV/internett og en del andre felleskostnader. Delt ut i postkasser og publisert på hjemmesiden 6. oktober.
2. Varsel om økning av felleskostnadene til dekning av energi /strøm og fjernvarme med mellom 300 kr – 700 kr pr måned, avhengig av størrelse på boligen. Datert 15.oktober, delt ut i postkassene.

I tillegg til disse økningene vedtok den ekstraordinære generalforsamlingen avholdt den 23. november styrets forslag om å gi styret en fullmakt til å oppta inntil 4 millioner kr i lån for å dekke de ekstraordinære kostnadene til strøm og fjernvarme gjennom vinteren.

Styret informerte på generalforsamlingen at økningen i felleskostnader for brensel/energi vil bli vurdert på nytt etter første kvartal 2022. Siden den gang er det blitt klart at staten vil dekke deler av de ekstraordinære kostnadene til brensel/fjernvarme. Denne kompensasjonen vil øke sannsynligheten for at vi kan sette ned felleskostnadene til brensel/fjernvarme etter første kvartal.

Økningene i felleskostnader har de siste dagene blitt kommentert på borettslagets face-book sider. Styret vil med denne informasjonen bidrag med faktiske opplysninger om hvilke tiltak som er varslet og vedtatt i løp av høsten.

Vi håper informasjonen vil bidra til bedre forståelse av hvilke tiltak som gjennomføres fra og med januar 2022 og vedlegger de to varslene som er distribuert tidligere i høst.

Med vennlig hilsen

Styret

Tom Haugen

Styreleder

Vedlegg.

Varsel om 5% økning av felleskostnader.

Varsel om økning av felleskostnader til dekning av brensel/fjernvarme